Diari Oficial de la Generalitat Valenciana


Sumari del DOGV 8015, del 05-04-2017 (2017/2343)

Resolució favorable de l'avaluació ambiental i estratègica de la modificació puntual 01/2017 de les normes subsidiàries de planejament, àmbit Prados II.
--------------------------------------------------------------------------------------------------------------------------------------------------------

### Dades del document

Número de DOGV
:   8015

Data del DOGV
:   05-04-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/2343


Data del document
:   15-03-2017

Organisme emissor
:   Ajuntament de Torreblanca

Tipus de document
:   Resolució

Descriptors 

:   * Torreblanca
    * administració local
    * pla d'urbanisme

Resolució favorable de l'avaluació ambiental i estratègica de la modificació puntual 01/2017 de les normes subsidiàries de planejament, àmbit Prados II. [2017/2343]  
Mitjançant el present anunci es notifica la resolució favorable de l'avaluació ambiental i estratègica de la modificació puntual 01/2017 de les normes subsidiàries de planejament de Torreblanca - àmbit Prados II, emesa en data 13 de març de 2017, del següent tenor literal:  
«11. Exp. 3028/2015. Aprovació de la proposta de resolució favorable de l'avaluació ambiental i territorial estratègica de la modificació puntual 01/2017 de les normes subsidiàries de planejament de Torreblanca - àmbit Prados II.  
Aquest ajuntament tramita la modificació puntual de les normes subsidiàries de planejament àmbit Prados II, relativa a ordenació detallada de sòl urbà de conformitat amb les disposicions dels articles 63 i 49 i següents de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP).  
Mitjançant un acord adoptat per la Junta de Govern Local en sessió celebrada el 4 de juliol de 2016, es va acordar l'inici de l'avaluació ambiental i territorial estratègica, acompanyada de l'esborrany de la modificació puntual de les normes subsidiàries de planejament àmbit Prados II i el document inicial estratègic.  
D'acord amb el que disposa l'article 51.1 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), es va sotmetre la documentació indicada a consulta de les administracions públiques afectades i de les persones interessades, per un termini de 20 dies hàbils a comptar des de la recepció de la sol·licitud de l'informe.  
Respecte d'això, van presentar informes les administracions que a continuació s'indiquen:  
- 08.08.2016, RE 4300, Servei Territorial d'Urbanisme de Castelló  
  
- 12.08.2016, RE 4360, Subdirecció General d'Ordenació del Territori i Paisatge (PATRICOVA)  
- 15.09.2016, RE 4786, Subdirecció General d'Ordenació del Territori i Paisatge (Infraestructura Verda i Paisatge)  
- 09.02.2017, RE 688, Direcció Territorial de Castelló de la Conselleria d'Agricultura, Medi Ambient, Canvi Climàtic i Desenvolupament Rural (matèria forestal i vies pecuàries)  
- 14.02.2017, RE 762, Direcció General de Sostenibilitat de la Costa i del Mar.  
Vist l'informe emés pels serveis tècnics i jurídics municipals de data 08.03.2017, en què es dóna la conformitat als informes presentats.  
  
L'esmentat informe conclou establint que s'emet un informe favorable sobre la resolució d'informe ambiental i territorial estratègic, procediment simplificat d'avaluació ambiental i territorial estratègica, de la modificació puntual de les normes subsidiàries de planejament àmbit Prados II, relativa a ordenació detallada de sòl urbà per no tindre efectes significatius sobre el medi ambient, i resulta procedent la tramitació d'aquesta modificació puntual de les normes subsidiàries conforme al capítol III del títol III del llibre I de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
I de conformitat amb el que disposen els articles 115 de la Llei 10/2015, de 29 de desembre, de mesures fiscals, de gestió administrativa i financera, i d'organització de la Generalitat i 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), i vist que aquesta Junta de Govern Local de l'Ajuntament és l'òrgan ambiental i territorial competent:  
Vist tot l'anterior, i vista la proposta de l'Alcaldia, la Junta de Govern Local, per unanimitat, adopta l'acord següent:  
Primer. Resoldre favorablement l'avaluació ambiental i territorial estratègica pel procediment simplificat de la modificació puntual de les normes subsidiàries de planejament de Torreblanca àmbit Prados II relativa a ordenació detallada de sòl urbà.  
Segon. Continuar la tramitació de la modificació puntual de les normes subsidiàries d'acord amb la seua normativa específica.  
Tercer. Donar compte del contingut de la resolució de l'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació, incloent aquest informe en la documentació de la modificació de l'instrument de planejament urbanístic a l'efecte de posar-ho en coneixement de l'òrgan substantiu.  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP).  
  
Cinqué. La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si és el cas, siguen procedents en la via contenciosa administrativa contra l'acte que aprove l'instrument de planejament corresponent, cosa que no és cap inconvenient perquè puguen utilitzar-se els mitjans de defensa que s'estimen pertinents en dret.  
Sisé. La resolució de l'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis, si una vegada publicat en el Diari Oficial de la Generalitat Valenciana no s'haguera procedit a l'aprovació de la modificació puntual de les normes subsidiàries en el termini màxim de quatre anys des de la seua publicació. En aquests casos, l'òrgan promotor haurà d'iniciar novament el procediment d'avaluació ambiental i territorial estratègica simplificada de la modificació puntual de les normes subsidiàries.»  
  
Cosa que es publica als efectes de l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si és el cas, siguen procedents en via contenciosa administrativa contra l'acte que aprove l'instrument de planejament corresponent, cosa que no és cap inconvenient perquè puguen utilitzar-se els mitjans de defensa que s'estimen pertinents en dret.  
La resolució de l'esmentat informe estarà a disposició dels interessats en la seu electrònica d'aquest ajuntament:  
http://Torreblanca.sedelectronica.es  
  
Torreblanca, 15 de març de 2017.- L'alcaldessa: María Josefa Tena Martínez.